Jüri Allik

pisi|Jüri Allik 2018. aastal Tartu Ülikooli psühholoogia instituudis.
pisi|Psühholoog Jüri Allik räägib ühest hea teaduse kriteeriumist. 2018. aasta suvi
Jüri Allik (sündinud 3. märtsil 1949 Tallinnas) on eesti psühholoog, Eesti Teaduste Akadeemia liige (alates 2010), Tartu Ülikooli eksperimentaalpsühholoogia professor. 

Allik on uurinud mitmeid psühholoogia valdkondi: nägemistaju, isiksuse psühholoogia ja geneetika, emotsioonid, kultuuride vaheline psühholoogia, neuroteadused ning bibliomeetria. Ta on avaldanud käsitluse Sigmund Freudi loomingu kohta.  Eesti keeles on temalt ilmunud raamatud "Psühholoogia lihtsusest" , "Psühholoogia keerukusest"  ja „Väldi igavaid inimesi ja olukordi“ .

 Haridus 
Allik lõpetas 1973. aastal Tartu Riikliku Ülikooli psühholoogia eriala ja 1976. aastal sai Moskva Riiklikust Ülikoolist psühholoogiakandidaadi kraadi. 1991. aastal kaitses ta Tampere Ülikoolis psühholoogia doktorikraadi teemal "Perception of visual kinematics" ("Visuaalse kinemaatika tajumine"). 

 Töökäik 
Jüri Allik oli aastatel 1975–1978 Tartu Riikliku Ülikooli psühholoogia osakonna vanemteadur, 1985–1989 biofüüsika laboratooriumi vanemteadur ning 1989–1992 psühhomeetria ja psühhofüüsika laboratooriumi juhtivteadur. 

1992–2002 töötas ta Tartu Ülikoolis psühhofüüsika professorina ja alates 2002. aastast eksperimentaalpsühholoogia professorina. Ta on psühholoogia instituudi osakonna juhatajana töötanud vaheaegadega aastatel 1993–2018. Aastatel 1996–2001 oli ta sotsiaalteaduskonna dekaan. 

Jüri Allik on olnud külalisprofessor või -teadur Tampere Ülikoolis (Soome, 1990), Nijmegeni Ülikoolis (Holland, 1991), Brandeis Ülikoolis (USA, 1995), Purdue Ülikoolis (USA, 1999, 2003), Hanse-Wissenschaftskollegis (Saksamaa, 2001), The Swedish Collegium for Advanced Studieses (Rootsi, 2001–2002), Leuveni Ülikoolis (Belgia, 2005–2006), Leideni Ülikoolis (Holland, 2014–2015). 

Eesti Teaduste Akadeemia liikmeks valiti J. Allik 2010 aastal. Ta kuulub akadeemias humanitaar- ja sotsiaalteaduste osakonda.

 Teadustöö 
Google Scholari andmetel oli Jüri Alliku töödele viidatud üle 24 000 korra (03.10.2020).  Viimase kümmekonna aasta jooksul on Jüri Allik kuulunud andmebaasi Essential Science Indicators’i andmetel maailma 1% enim viidatud psühhiaatrite ja psühholoogide hulka. Lauk, K., & Allik, J. (2018). A puzzle of Estonian science: How to explain unexpected rise of the scientific impact. Trames-Journal of the Humanities and Social Sciences, 22(4), 329-344. doi:10.3176/tr.2018.4.01 Kõige enam on viidatud tema tööd, mis analüüsib Rosenbergi enesehinnangu skaala andmeid, mis on kogutud 53 riigis. Schmitt, D. P., & Allik, J. (2005). Simultaneous administration of the Rosenberg Self-Esteem Scale in 53 nations: Exploring the universal and culture-specific features of global self-esteem. Journal of Personality and Social Psychology, 89, 623-642. doi:10.1037/0022-3514.89.4.623  Suurt tähelepanu pälvis artikkel , mis tegi kindlaks, millises aju kohas toimub eesti keele õ-hääliku analüüs. Näätänen, R., Lehtokoski, A., Lennes, M., Cheour, M., Huotilainen, M., Iivonen, A., …, Luuk, A., …, Allik, J., …, Alho, K. (1997). Language-specific phoneme representations revealed by electric and magnetic brain responses. Nature, 385(6615), 432-434. doi:10.1038/385432a0 

Jüri Allik ja Robert McCrae märkasid esimestena isiksuse omaduste geograafilise jaotuse mustrit. Allik, J., & McCrae, R. R. (2004). Toward a geography of personality traits: Patterns of profiles across 36 cultures. Journal of Cross-Cultural Psychology, 35(1), 13-28. doi:10.1177/0022022103260382 Selle valdkonna oluliseks avastuseks oli see, et kultuuride vahelised isiksuse erinevused on ligikaudu 8 korda väiksemad ühe kultuuri sees olevatest erinevustest. Allik, J. (2005). Personality dimensions across cultures. Journal of Personality Disorders, 19(3), 212-232. doi:10.1521/pedi.2005.19.3.212; Allik, J., Church, A. T., Ortiz, F. A., Rossier, J., Hřebíčková, M., de Fruyt, F., . . . McCrae, R. R. (2017). Mean Profiles of the NEO Personality Inventory. Journal of Cross Cultural Psychology, 47, 457-478. doi:10.1177/0022022116628671  Üheks kõige üllatavamaks avatuseks oli see, et ühiskonna arenguga naiste ja meeste erinevused isiksuse omaduses suurenevad. Schmitt, D. P., Realo, A., Voracek, M., & Allik, J. (2008). Why can't a man be more like a woman? Sex differences in big five personality traits across 55 cultures. Journal of Personality and Social Psychology, 94(1), 168-182. doi:10.1037/0022-3514.94.1.168  Vastupidi laialt levinud arvamusele, et individualism hävitab sotsiaalset kapitali, oli võimalik tõestada, et usaldus on individualismi arengu vajalik tingimus. Allik, J., & Realo, A. (2004). Individualism-collectivism and social capital. Journal of Cross-Cultural Psychology, 35(1), 29-49. doi:10.1177/0022022103260381  Emotsioonide uurimises oli oluline leid, et vanusega kaasneb negatiivsete emotsioonide äratundmine Mill, A., Allik, J., Realo, A., & Valk, R. (2009). Age-Related Differences in Emotion Recognition Ability: A Cross-Sectional Study. Emotion, 9(5), 619-630. doi:10.1037/a0016562  ja kliima ei mõjuta meie tundeid. Kööts, L., Realo, A., & Allik, J. (2011). The Influence of the Weather on Affective Experience An Experience Sampling Study. Journal of Individual Differences, 32(2), 74-84. doi:10.1027/1614-0001/a000037 Kuna selgus, et rahvusliku iseloomu stereotüübid ei vasta tegelikele keskmistele isiksuse omadustele Terracciano, A., Abdel-Khalek, A. M., Adam, N., Adamovova, L., Ahn, C., Ahn, H. N., …, Realo, A., …, Allik, J., …, McCrae, R. R. (2005). National character does not reflect mean personality trait levels in 49 cultures. Science, 310(5745), 96-100. doi:10.1126/science.1117199; McCrae, R. R., Terracciano, A., Realo, A., & Allik, J. (2007). Climatic warmth and national wealth: Some culture-level determinants of national character stereotypes. European Journal of Personality, 21(8), 953-976. doi:10.1002/per.647 , siis on püütud välja selgitada, kuidas tekivad kujutused rahvuslikust iseloomust. Allik, J., Realo, A., Mõttus, R., Pullmann, H., Trifonova, A., McCrae, R. R., . . . Korneeva, E. E. (2011). Personality Profiles and the "Russian Soul": Literary and Scholarly Views Evaluated. Journal of Cross-Cultural Psychology, 42(3), 372-389. doi:10.1177/0022022110362751; Realo, A., Allik, J., Verkasalo, M., Lönnqvist, J. E., Kwiatkowska, A., Kööts, L., . . . Renge, V. (2009). Mechanisms of the national character stereotype: How people in six neighboring countries of Russia describe themselves and the typical Russian. European Journal of Personality, 23, 229-249. doi:10.1002/per.719  

Jüri Alliku nägemistaju uuringutest pakub enim huvi mudel, mis seletab seda, kuidas elementide ruumiline jaotus mõjutab näivat arvukust Allik, J., & Tuulmets, T. (1991). Occupancy model of perceived numerosity. Perception & Psychophysics, 49(4), 303-314. doi:10.3758/BF03205986  ja kuidas tajutakse statistilisi omadusi, nagu objektide keskmine suurus. Allik, J., Toom, M., Raidvee, A., Averin, K., & Kreegipuu, K. (2013). An almost general theory of mean size perception. Vision Research, 83, 25-39. doi:10.1016/j.visres.2013.02.018; Allik, J., Toom, M., Raidvee, A., Averin, K., & Kreegipuu, K. (2014). Obligatory averaging in mean size perception. Vision Research, 101, 34-40. doi:10.1016/j.visres.2014.05.003  Koos kolleegidega on uuritud seda, millised tegurid mõjutavad teaduse edukust ja kuidas Eesti teadus on tõusnud maailma tippu. Lauk, K., & Allik, J. (2018). A puzzle of Estonian science: How to explain unexpected rise of the scientific impact. Trames-Journal of the Humanities and Social Sciences, 22(4), 329-344. doi:10.3176/tr.2018.4.01; Allik, J., Lauk, K., & Realo, A. (2020). Factors Predicting the Scientific Wealth of Nations. Cross-Cultural Research. doi:10.1177/1069397120910982; Allik, J., Lauk, K., & Realo, A. (2020). Indicators of the scientific impact of nations revisited. Trames-Journal of the Humanities and Social Sciences, 24(2), 231-250. doi:10.3176/tr.2020.2.07  Koos Anu Realoga andnud oma panuse mitmesse käsiraamatusse. Allik, J., & Realo, A. (2019). Culture and Personality. In D. Matsumoto & H. C. Hwang (Eds.), Oxford Handbook of Culture and Psychology (2nd ed., pp. 407-436). Oxford: Oxford University Press; Allik, J., & Realo, A. (2017). Universal and Specific in the Five-Factor Model of Personality. In T. A. Widiger (Ed.), The Oxford Handbook of the Five Factor Model of Personality (pp. 175-190). Oxford: Oxford University Press; Allik, J., & Realo, A. (2017). How Valid Are Culture-Level Mean Personality Scores? In A. T. Church (Ed.), The Praeger Handbook of Personality across Cultures: Vol. 1 - Trait Psychology across Cultures (pp. 193-224). Santa Barbara, CA: Praeger Publishers.  Kokkuvõtte Jüri Alliku senistest olulisematest töödest leiab selles ülevaates. Allik, J. (2020). Teadusest ja elust psühholoogi pilguga. –  T. Soomere (Toim), Eesti Vabariigi preemiad 2020 (lk 23-32). Tallinn: Argo.

 Tunnustus 
 1992 Tampere Ülikooli Sihtasutuse autasu 
 1997 Soome Teaduste Akadeemia välisliige 
 1998 riiklik teaduse aastapreemia sotsiaalteaduste alal
 2001 Valgetähe IV klassi teenetemärk 
 2005 Eesti Vabariigi teaduspreemia sotsiaalteaduste alal eksperimentaal-, sotsiaal- ja isiksusepsühholoogiliste uurimistööde eest Kes? Mis? Kus? 2006, lk 381
 2009 Tartu Ülikooli suur medal
 2010 Eesti Teaduste Akadeemia akadeemik
 2014 Academia Europeae liige
 2018 Euroopa Isiksusepsühholoogia Assotsiatsiooni elutööpreemia 
 2020 Eesti Vabariigi teaduspreemia (elutööpreemia) 
 2020 teenetemärk "100 semestrit Tartu Ülikoolis"

 Teaduskorralduslik tegevus 
Jüri Allik oli 1988–1994 Eesti Psühholoogide Liidu president ja 1994–2001 asepresident. Eesti Teadusfondi nõukogu esimees (2003–2009). Ta on toimetanud selliseid ajakirju nagu Trames, Journal of Cross-Cultural Psychology ja European Journal of Personality. 

 Tsitaate Jüri Alliku kohta 

 Raamatud 
 Nägemispsühholoogia / Jüri Allik, Aavo Luuk. Valgus, 1980, 135 lk.
 Ülevaade psühholoogiast /koostanud Jüri Allik. Tartu Ülikool, 1996, 74 lk. ISBN 9789949657292
 Psühholoogia lihtsusest. Tartu Ülikooli kirjastus, 1997, 248 lk. ISBN 9985562941
 Psühholoogia keerukusest. Tartu Ülikooli kirjastus, 2009, 271 lk. ISBN 9789949190621
 Väldi igavaid inimesi ja olukordi. Tartu Ülikooli kirjastus, 2017, 547 lk. ISBN 9789949776436
 Eesti psühholoogia lugu. Tartu Ülikooli Kirjastus, 2022, 302 lk. ISBN 9789949037865

pisi|Jüri Allik 2009. aastal

Viited

 Välislingid 

 Jüri Allik Eesti Teaduste Akadeemia kodulehel

Jüri Allik Eesti Teadusinfosüsteemis
Jüri Allik Google Scholari veebilehel
Jüri Allik ResearchGate' portaalis
Jüri Allik Academia.edu portaalis
Riho Laurisaar "Jüri Allik: neurootilisus on vähemalt sama ohtlik kui kõrge kolesteroolitase" Eesti Päevaleht, 26. juuli 2008
Jüri Allik "Kas rahvusel on iseloom" Eesti Päevaleht, 13. detsember 2008
Jüri Allik "Miks ei võiks naine olla nagu mees?" Postimees, 20. oktoober 2007
Toomas Kukk "Loomad ja imikud on targemad, kui seni arvatud" Eesti Loodus, nr 7, 2007 [intervjuu Jüri Allikuga]
Jüri Allik "Mis määrab lapse iseloomu?" Eesti Päevaleht, 30. juuli 2005
Sirje Pärismaa "Jüri Allik provotseerib mõtlema" Maaleht, 23. veebruar 2005

Kategooria:Eesti psühholoogid
Kategooria:Tartu Ülikooli sotsiaalteaduskonna professorid
Kategooria:Tartu Ülikooli sotsiaalteaduste valdkonna professorid
Kategooria:Eesti Teaduste Akadeemia liikmed
Kategooria:Valgetähe IV klassi teenetemärgi kavalerid
Kategooria:Sündinud 1949